OpenLLM-France/wikimedia huggingface dataset:
# Fernando López Chueca

Fernando López Chueca (María de Huerva, 14 d'agost de 1920 - Saragossa, 16 de juny de 2010) fou un futbolista espanyol de les dècades de 1930 i 1940.

## Trajectòria

Desenvolupà la seva carrera futbolística a Catalunya, Balears i Galicia. Durant la Guerra Civil va defensar els colors del FC Barcelona, amb el qual guanyà la lliga catalana de la temporada 1937-38. Finalitzada la contesa defensà els colors d'entitats com el CE Constància d'Inca (Mallorca), CE Manresa, Gimnàstic de Tarragona, UE Valls, FC Martinenc i Racing Club de Ferrol (en la temporada 1950/51, en Segona Divisió).

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Jean-Baptiste Laumonier

Jean-Baptiste Philippe Nicolas René Laumonier (Lisieux, 30 de juliol de 1749 - Rouen, 10 de gener de 1818) va ser un cirurgià francès. Laumonier va ser cirurgià en cap de l'Hôtel-Dieu de Rouen i membre de l'Institut de France a la secció d'anatomia i de zoologia. La seva habilitat va fer que a Rouen, a principi de segle xix, es creés una escola destinada a l'ensenyament de l'art de modelar en cera preparacions anatòmiques amb el nom d'«École de Rouen».
# Corts de Barcelona (1436-1437)

Les Corts Catalanes varen ser convocades per la reina Maria de Castella com a lloctinent del rei Alfons el Magnànim a Barcelona entre maig de 1436 i 1437. Era President de la Generalitat en Pere de Palou.
Encara recent les darreres Corts, aquestes són continuistes pel que fa al finançament de les campanyes mediterrànies del rei Alfons el Magnànim. Se sufragà un estol de galeres que salpà de Barcelona a finals d'agost de 1436. Els diputats reberen el privilegi d'anar acompanyats per macers als seus desplaçaments.
El 8 d'agost de 1437 s'escolliren nous diputats i oïdors, recaient en Pere de Darnius el càrrec de President de la Generalitat.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Criciuma asymmetrica

Els bambús del gènere Criciuma de la subfamília Bambusoideae de la família Poaceae, són plantes de clima tropical. És un gènere monotípic i la seva única espècie és Criciuma asymmetrica.
El gènere fou descrit per Thomas Robert Soderstrom i Ximena Londoño i publicat a American Journal of Botany 74(1): 35. 1987.
Hi ha autors que l'inclouen dins el gènere Eremocaulon.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 4 desembre 2014].
* ↑ «Criciuma». Tropicos.org. Missouri Botanical Garden. [Consulta: 4 desembre 2014].
# Seelisberg

Seelisberg és un municipi del cantó d'Uri (Suïssa).
En aquesta polació va anar a retirar-se el compositor alemany Valentin Müller i, hi va morir.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Ressenya biogràfica (alemany)
# Gastó IV de Bearn

Gastó IV de Bearn (Segle XI-1131) fou vescomte de Bearn. Abans de convertir-se en vescomte, Gastó va liderar en 1096 un contingent bearnès a la Primera Croada en l'exèrcit de Ramon IV de Tolosa. Va ser un dels cavallers menors, però portava la seva pròpia bandera i ordenava als seus propis homes. Al setge d'Antioquia, va dirigir una de les divisions a la batalla final contra Kerbogha. Durant la lluita pel poder després de la captura d'Antioquia, Gastó va deixar Ramon de Tolosa per Jofré de Bouillon i va marxar amb ell a Jerusalem. Gastó i Tancred d'Hauteville van anar per davant de l'exèrcit principal a ocupar Betlem, i durant el setge de Jerusalem, Gastó va ser l'encarregat de la maquinària de setge de Jofré. El 15 de juliol de 1099, Gastó va ser el primer croat a entrar a la ciutat.
Fou durant uns mesos castlà de Barbastre, del 1113 al 1114, i poc després va participar activament en la campanya que dugué Alfons el Bataller per la conquesta de Saraqusta als almoràvits.
Una tradició li atribueix la fundació de l'hospital i Orde de Santa Cristina de Somport, cap al final del segle xi.

## Referències

* ↑ Steven Runciman, A History of the Crusades: The First Crusade and the foundation of the Kingdom of Jerusalem, p.216-253 (anglès)
* ↑ Cuadernos de historia (en castellà). Instituto Jerónimo Zurita, 1967, p. 67.
* ↑ Aragón e Historia. Vascos y Vascones Arxivat 2011-06-09 a Wayback Machine. (castellà)
# Peter Frederick Strawson

Peter Frederick Strawson (Ealing, oest de Londres, 23 de novembre de 1919 - 13 febrer 2006) va ser un filòsof anglès. Era Professor Waynflete de Filosofia Metafísica a la Universitat d'Oxford (Magdalen College) entre 1968 i 1987. Abans havia estat designat com a conferenciant de la University College (Oxford) el 1947, arribant a ser tutor a l'any següent, fins a 1968. En retirar-se, el 1987, va tornar a la Universitat i va continuar treballant allà fins poc abans la seva mort. Nascut a Ealing (a l'oest de Londres), els seus pares, que eren professors, es van traslladar al nord de la ciutat. El van educar en el Christ's College, Finchley, i al Saint John's College d'Oxford, on va estudiar filosofia, política, i economia. Strawson va aconseguir notorietat amb el seu article "Sobre la referència" (1950), una crítica de la teoria de les descripcions de Bertrand Russell (anomenada també de les descripcions definides). Va ser en gran part responsable d'incloure la metafísica en les discussions sobre filosofia analítica.En metodologia filosòfica, Strawson va defensar un mètode que ell va anomenar "anàlisi connectiu". L'anàlisi connectiu assumeix que els nostres conceptes formen una xarxa, de la qual els conceptes són els nodes. Fer una anàlisi connectiva d'un concepte (opinió, coneixement) és identificar els conceptes que estiguin més propers a aquest concepte en la xarxa. Aquesta classe d'anàlisi té l'avantatge que una anàlisi circular (és a dir, analitzar un coneixement en una creença, una creença en una opinió, i una opinió en un coneixement) no s'exclou, sempre que sigui prou abasta i informatiu. Peter Strawson va ser nomenat Fellow de l'Acadèmia Britànica el 1960, i Membre Honorari Estranger de l'Acadèmia Americana d'Arts i Ciències el 1971. Va ser President de la Societat Aristotèlica entre 1969 i 1970. Va ser nomenat Sir el 1977, pels seus serveis a la filosofia.

## Llibres

* Introduction to Logical Theory. London: Methuen, 1952.
* Individuals: An Essay in Descriptive Metaphysics. London: Methuen, 1959.
* The Bounds of Sense: An Essay on Kant's Critique of Pure Reason. London: Methuen, 1966.
* Logico-Linguistic Papers. London: Methuen, 1971.
* Freedom and Resentment and other Essays London: Methuen, 1974.
* Subject and Predicate in Logic and Grammar. London: Methuen, 1974.
* Analysis and Metaphysics: An Introduction to Philosophy. Oxford: Oxford University Press, 1992.
* Entity and Identity (Entidad e identidad). Oxford: Oxford University Press, 1997.

## Referències

* The Philosophy of P. F. Strawson -La filosofia de P. F. Strawson-, Louis Hahn, ed. (Open Court, 1998).
* Theories of Truth -Teoríes de la veritat-, Richard Kirkham (MIT Press, 1992).
* Sir Peter Strawson (1919–2006), Univ Newsletter, Issue 23, pàgina 4, Hilary 2006.
# Essen (Bèlgica)

Essen és un municipi belga de la província d'Anvers a la regió de Flandes. Limita al nord amb Roosendaal i Rucphen, a l'oest amb Woensdrecht, a l'est amb Zundert i al sud amb Kalmthout.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1788 | 1758 | 2040 | 2501 | 2717 | 2974 | 3048 | 3251 | 3970 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 4552 | 6185 | 6525 | 7616 | 8716 | 9850 | 10.795 | 11.475 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 11.835 | 12.336 | 13.322 | 14.259 | 15.429 | 16.407 | 16.872 | 17.000 | 17.143 |
| Font: NIS |||||||||

## Agermanaments

* Essen (Baixa Saxònia)
* Šilalė
* Žilina
* Hradištko
Viccionari
# Cristian Darío Álvarez

Cristian Darío Álvarez (Rosario, 13 de novembre de 1985), és un futbolista professional argentí que actualment juga com a porter al Reial Saragossa.

## Trajectòria

El jugador va desenvolupar la seva carrera futbolística a les categories inferiors del Rosario Central fins que al 23 de febrer de 2006 va debutar en el primer equip a la Copa Libertadores. El juliol de 2008, el porter deixa el seu equip argentí per fitxar pel RCD Espanyol de Barcelona per cinc temporades, i per un preu d'un milió i mig d'euros.
Durant les seves primeres 3 temporades al club va ser suplent fins que en la temporada 2011-12 es va guanyar la titularitat. Malgrat que va continuar com a titular al començament de la temporada 2012-13, una sèrie de lesions li van fer perdre el seu lloc. En acabar el seu contracte, l'Espanyol va decidir no renovar el seu vincle.
L'estiu de l'any 2017, després d'un any sense jugar, fitxa pel Reial Saragossa, on s'ha guanyat la titularitat per les seves parades clau al llarg de la temporada.

## Palmarès

| Títol | Club | País | Any |
| Copa Catalunya | RCD Espanyol | Catalunya | 2010 |
| Copa Catalunya | RCD Espanyol | Catalunya | 2011 |
| Copa Libertadores | San Lorenzo de Almagro | Argentina | 2014 |

## Referències

* ↑ «Cristian Álvarez no seguirá en el Espanyol» (en castellà). Marca, 06-06-2013.

## Enllaços externs

* Estadístiques de la lliga argentina (castellà)
* Fitxa de Cristian Darío Álvarez a BDFutbol
* Cristian Álvarez, Fitxa a Soccerway
* Guardian Stats Centre Arxivat 2012-09-06 a Wayback Machine.
* Cristian Álvarez, Fitxa AS
# Cristian Gamboa

Cristian Esteban Gamboa Luna (Liberia, 24 d'octubre de 1989), és un jugador professional de futbol de Costa Rica, que actualment juga al Celtic.

## Palmarès
### Municipal Liberia

* Lliga costa-riquenya: 2009 Clausura

### F.C. Copenhagen

* Copa danesa: 2011–12

### Celtic

* Lliga escocesa (2): 2016-17, 2017–18
* Copa de la Lliga escocesa (1): 2016-17
* Copa escocesa (1): 2016-17

## Referències

* ↑ «Premier League Player Profile Cristian Gamboa». Barclays Premier League, 2015. Arxivat de l'original el 29 de març 2016. [Consulta: 23 gener 2015].
* ↑ «Horsens vs. København - 17 May 2012». Uk.soccerway.com. [Consulta: 24 juliol 2014].
* ↑ English, Tom. «Aberdeen 0–3 Celtic». BBC Sport, 27-11-2016. [Consulta: 2 gener 2017].
# Seeley Lake

Seeley Lake és una concentració de població designada pel cens dels Estats Units a l'estat de Montana. Segons el cens del 2000 tenia 1.436 habitants.

## Demografia

Segons el cens del 2000, Seeley Lake tenia 1.436 habitants, 589 habitatges, i 411 famílies. La densitat de població era de 50,9 habitants per km².
Dels 589 habitatges en un 29,2% hi vivien nens de menys de 18 anys, en un 59,4% hi vivien parelles casades, en un 5,1% dones solteres, i en un 30,1% no eren unitats familiars. En el 24,3% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,3% tenia menys de 18 anys, un 5,2% entre 18 i 24, un 28,3% entre 25 i 44, un 29,5% de 45 a 60 i un 11,8% 65 anys o més.
L'edat mediana era de 41 anys. Per cada 100 dones de 18 o més anys hi havia 112,1 homes.
La renda mediana per habitatge era de 35.101 $ i la renda mediana per família de 38.188 $. Els homes tenien una renda mediana de 30.000 $ mentre que les dones 18.269 $. La renda per capita de la població era de 18.825 $. Aproximadament el 7% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seeley Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Seeley Lake». American Fact Finder. Oficina del Cens dels Estats Units, 12-01-2010.
# Flamma

«Flamma» té aquests significats:
Onomàstica:
Política:
# Invasió normanda de Gal·les

La Invasió normanda de Gal·les va començar poc després de la Conquesta normanda d'Anglaterra sota Guillem el Conqueridor, que creia seva Anglaterra pel seu dret de naixement.No va ser la intenció de Guillem d'envair també Gal·les, però els atacs gal·lesos sota el rei Gruffudd ap Llywelyn, unificador de Gal·les, contra els normands a Anglaterra, començant en els anys anteriors a la invasió principal normanda del 1066, finalment van forçar a Guillem. Inicialment (1067–1081), la invasió de Gal·les no es va realitzar amb el fervor i la intencionalitat de la invasió d'Anglaterra. Tot i això, una molt més forta invasió dels normands es va iniciar en el 1081 i en el 1094 la majoria de Gal·les era sota el control del fill major de Guillem, el Rei Guillem II d'Anglaterra.
Als gal·lesos en gran manera no els agradava la "crueltat excessiva" dels normands i en el 1101 ja havien recuperat el control de la major part del seu país sota el llarg regnat del Rei Gruffydd ap Cynan, que havia estat empresonat pels normands durant dotze anys abans de la seva fugida.

## Bibliografia

* Carr, A.D.. Medieval Wales. St. Martin's Press, 1995. ISBN 0-333-54772-1.
* Davies, R.R.. The Age of Conquest: Wales, 1063-1415. St. Martin's Press, 2000. ISBN 0-19-820198-2.
* Walker, David. Medieval Wales. Cambridge University Press, 1990. ISBN 0-521-31153-5.

## Vegeu també

* Conquesta de Gal·les per Eduard I
# Cristian García Ramos

Cristian García Ramos (Terrassa, 21 de desembre de 1981) és un exfutbolista català i actual entrenador del primer equip del CE L'Hospitalet.
Format al Terrassa FC, després de passar pel Poli Ejido i pel Cadis CF, on va militar 3 temporades. La temporada 2010/2011 arriba a les files de la SD Ponferradina on no aconsegueix l'objectiu de la permanència, produint-se el descens de categoria a la Segona Divisió B del futbol espanyol. A la temporada 2011/2012 arriba a les files del Córdoba CF.
En aquesta primera temporada 2011/2012 amb el Córdoba Club de Fútbol es classifica per disputar les eliminatòries d'ascens a la màxima categoria del futbol espanyol, encara que finalment no es va consumar l'ascens. Cristian pateix una greu lesió que el va tenir pràcticament tota la temporada sense poder participar amb el seu club, podent participar només en 3 partits al començament de la temporada. En la seva segona temporada amb el Córdoba Club de Fútbol va tornar de la seva lesió convertint-se en un membre important més de la plantilla, sent el seu contracte ampliat per tres temporades més.
El 2013 va fitxar pel CE Sabadell de la Segona Divisió Espanyola on va jugar una temporada i va quedar en novena posició. A la temporada 2014-2015 va jugar al CD Tenerife on va quedar en 17a posició a prop dels descens.
Una temporada més tard fitxaria pel Terrassa FC on va jugar la temporada 2015-2016 i 2016-2017 retirant-se com a jugador als 35 anys d'edad. Es va quedar al club terrassenc per fer d'entrenador les temporades 2017-2018 i 2018-2019.
El febrer de 2021 es converteix en el nou entrenador de la Unió Esportiva Sant Andreu, amb un contracte fins a finals de temporada.

## Referències

* ↑ «El CE L'Hospitalet tiene nuevo entrenador» (en castellà). golsmedia.
* ↑ «Plantilla del Primer equip del CE Sabadell». web. CE Sabadell. Arxivat de l'original el 9 d'agost 2015. [Consulta: 22 agost 2014].
* ↑ «Cristian García, renovado por tres años más». Arxivat de l'original el 2014-07-29. [Consulta: 26 juliol 2014].
* ↑ «Cristian Garcia, nou entrenador del Sant Andreu» (web), 08-02-2021. Arxivat de l'original el 2021-03-08. [Consulta: 8 març 2021].
# Cromosoma marcador

Un cromosoma marcador (mar) és un cromosoma estructuralment anormal en què no es pot identificar cap part. La significança d'un marcador és molt variable i depèn del material que contingui.
És essencialment una trisomia parcial. Tanmateix, a vegades el marcador es compon de material genètic inactiu i té poc o cap efecte. Hi ha alguns marcadors que es transmeten per una família amb poc efecte. Hi ha alguns marcadors que sorgeixen com nous esdeveniments. Sovint, els marcadors no són transmesos, car es poden perdre durant la divisió cel·lular a causa de la seva mida reduïda. Alguns individus tenen múltiples marcadors. Quan es duen a terme estudis espacials per identificar el material es poden treure més conclusions sobre els efectes del marcador. Hi ha un marcador més comú anomenat duplicació invertida del cromosoma 15. És una síndrome específica que causa retardament en el desenvolupament, variacions físiques i sovint espasmes com a característiques. Sorgeix una situació difícil quan es troba un cromosoma marcador en un estudi prenatal com ara una amniocentesi. Si el marcador no és un dels més comuns i cap dels pares no el té, pot resultar molt difícil predir-ne els efectes. Habitualment, si un dels pares porta el mateix marcador, l'efecte és molt menor.

## Referències

* http://www.chromodisorder.org/sytrix/card_list.php3?dbid=63&id=365 Arxivat 2006-09-26 a Wayback Machine. An International System for Human Cytogenetic Nomenclature, Shaffer, L.G., Tommerup N. (eds); S. Karger, Basel 2005 (anglès)
# Sarine

El Sarine, en francès, Saane en alemany, és un dels rius més llargs de Suïssa. Fa 128 km de llargada i drena una àrea de 1.892 km². És afluent de l'Aar.
Neix al peu del Sanetschhorn, a l'oest de l'Oberland Bernès.
El seu curs travessa diverses localitats, entre les quals destaquen:
* Gstaad al cantó de Berna
* Château-d'Oex al cantó de Vaud
* Gruyères i Friburg al cantó de Friburg
* Laup de Berna al cantó de Berna (per segona vegada)
El Sarine desguassa en l'Aar uns 15 km a l'oest de la ciutat de Berna.

## Referències

* ↑ «Saane». Gran Enciclopèdia Catalana. Grup Enciclopèdia. [Consulta: 12 maig 2023].
# Pampateri

Pampatherium (gr. 'bèstia de la pampa') és un gènere extint de mamífers placentaris de l'ordre Cingulata emparentats amb els actuals armadillos i els també extints gliptodòntidos. Van habitar l'Argentina, Bolívia i Uruguai fins fa aproximadament uns 11.000 anys.

## Taxonomia

El gènere Pampatherium inclou tres espècies:
* P. humboldtii †
* P. mexicanum †
* P. typum †
# Fleetwood

«Fleetwood» té aquests significats:
* Fleetwood Mac, grup de música anglo-americà format l'any 1967
* Christian Fleetwood (1840 - 1914), suboficial de l'Exèrcit dels Estats Units
# Laetacara dorsigera

Laetacara dorsigera és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Sud-amèrica: conques dels rius Amazones i Paranà.

## Referències

* 1 2 «Laetacara dorsigera» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. (1998). "A phylogeny and classification of the South American Cichlidae (Teleostei: Perciformes)". A L.R. Malabarba, R.E. Reis, R.P. Vari, Z.M. Lucena i C.A.S. Lucena (eds.). Phylogeny and classification of neotropical fishes. Porto Alegre, Brasil: EDIPUCRS. pp. pp. 461-498. ISBN 978-8574300351.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jaume Rotés Querol

Jaume Rotés Querol (Balaguer, 1921 - Barcelona, 29 de gener del 2008) va ser un metge català.
Fill d'un botiguer, en acabar la guerra civil espanyola estudià medicina a la Universitat de Barcelona, on fou alumne intern de patologia mèdica d'Agustí Pedro i Pons. Després s'especialitzà en reumatologia a París fins al 1948. Va ser reconegut internacionalment per la descripció d'una nova malaltia, la hiperostosi anquilosant vertebral, també coneguda com a malaltia de Forestier-Rotés, el 1950.
El 1956 va llegir a la Universitat de Barcelona la tesi doctoral, que portava per títol Contribución al estudio de las manifestaciones osteoarticulares de la brucelosis, dirigida per Agustí Pedro i Pons, i que es va publicar com a llibre el 1959. El 1957 fou nomenat cap del Dispensari de Reumatologia de la Clínica de Patologia General, fins que el 1968 fou nomenat director de l'Escola de Reumatologia de la Facultat de Medicina. Va ésser president de la Sociedad Española de Reumatología i fundador i director de la Revista española de reumatología. També va ser membre honorari de l'American Rheumatism Association des del 1980, i el 2002 va rebre la Creu de Sant Jordi. El 2000 va crear la Biblioteca Jaume Rotés Querol.
Va morir a Barcelona el 29 de gener del 2008.

## Obres

* Retalls (ed. de la Magrana, 2009, ISBN 9788498674194)
* Tratamiento actual de los reumatismos, para el médico práctico
* Estudios sobre el síndrome psicógeno del aparato locomotor
* La gota (amb J. Muñoz Gómez)
* Semiología de los reumatismos (amb E. Lience i D. Roig Escofet)
* Tratamiento de la artritis reumatoidea: saberes y práctica (amb R. Sanmartí i Sala)
* Reumatología clínica

## Bibliografia

Guañabens Gay, Núria. «Jaume Rotés Querol: in memoriam». Reumatología clínica, vol. 4, n.º 2 (2008), p. 85-86. Disponible en línia a: https://reumatologiaclinica.org/es-jaume-rotes-querol-articulo-resumen-S1699258X08718084

## Referències

* ↑ «https://cercabib.ub.edu/discovery/fulldisplay?&context=L&vid=34CSUC_UB:VU1&search_scope=DiscoveryNetwork&tab=CCUC&docid=alma991006816089706708» (en anglès). [Consulta: 24 agost 2023].

## Enllaços externs

* Dr. Jaume Rotés i Querol | Galeria de Metges Catalans del COMB